**Kurdski jezik** (kurdski: *kurdî*, کردی) je deo šire porodice iranskih jezika iz indoevropske jezičke porodice. Kurdskim jezikom govori danas između 25 i 30 miliona ljudi, većinom na teritoriji naseljenom Kurdima u Iraku, Turskoj, Siriji, Iranu kao i kurdskoj dijaspori širom sveta.

### Koreni

Kurdski jezik pripada severozapadnoj grupi iranskih jezika. Najsrodniji jezici kurdskom su jezik Belučistana i jezici jugozapadne grupe iranske porodice.

### Istorija

Nema mnogo pouzdanih podataka o kurdskom jezku pre perioda arapskih osvajnja. Tek od 15-16. veka poznati su prvi pesnici koji pišu na svom maternjem kurdskom jeziku:Ali Hariri, Ahmed Hani, Melaje Džaziri, Faki Tajran i drugi.
Kroz dug period borbe kurdskog naroda za slobodu i autonomiju tekla je i borba za priznanje jezika.

### Sadašnji status

Danas kurdski jezik ima zvanično priznat status jedino u Iraku, dok u ostalim državama gde se govori u znatnom broju nema taj status ili je čak zabranjen.
Ukupan broj ljudi kojima je kurdski maternji jezik teško je proceniti: procene se kreću od 25 do 30 miliona. Najveći broj njih živi u Turskoj (11-15 mil), Iraku (5-7 mil), Iranu (6-8 mil) i Siriji (oko 2 mil).

### Dijalekti

Postoje tri važnija dijalekta kurdskog jezika:

1. Severni dijalekat, nazvan Kurmandži(*Kurmanji*)

2. Centralni dijalekat, nazvan Sorani(*Sorani*)

3. Južni dijalekat, glavni predstavnici su govori Fejli i Kalhori

#### Kurmandži dijalekat

*Glavni članak: Kurmandži*
Zastupljen je uglavnom u Turskoj i Siriji, procena je da oko 12-17 miliona ljudi govori ovim dijalektom. Za pisanje uglavnom koriste modifikovanu verziju turskog latiničnog pisma.

#### Sorani dijalekat

Sorani dijalekat je zastupljen u istočnom Iraku i zapadnom Iranu. Broj Kurda koji govori Sorani dijalektom je između 10 do 12 miliona. Kao alfabet iranski i irački Kurdi uglavnom koriste modifikovani persijski alfabet.

#### Južni dijalekat

Južni dijalekat kurdskog jezika uglavno je zastupljen u južnim i srednjim delovima Iraka i Irana i sastoji se od većeg broja poddiajlekata od kojih su najpoznatiji Fajli i Kalhori.

### Kurdski alfabet

Zbog geografske rasprostranjenosti u raznim državama i kulturama kurdski jezik danas ima čak tri alfabeta: persoarapski, latinicu i ćirilicu. Persoarapski alfabet se koristi još od srednjeg veka pod uticajem srodnog persijskog jezika. Latinično pismo je u upotrebu u Turskoj, srodno turskom latničnom pismu sa nekim dodatnim slovima. Ćirilica je korišćena u Sovjetskom Savezu za pripadnike Kurda koji su živeli uglavnom u Jermeniji.
Pored toga u novije vreme ima i pokušaja da se stvori jedinstvan alfabet za sve Kurde-osnova mu je latinično pismo.

### Fonologija

* Samoglasnici

Kurdski jezik ima sledeće samoglasnike:

|  |  |  |  |
| --- | --- | --- | --- |
|  | prednji | centralni | zadnji |
| kratak | dug | kratak | dug | kratak | dug |
| zatvoren |  |  |  |  |  |  |
| srednji |  |  |  |  |  |  |
| otvoren |  |  |  |  |

* Suglasnici kurdskog jezika su:

|  | Dvousneni | Usnenozubni | Zubni | Prednjenepčani | Palatal | Zadnjenepčani | Uvular | Faringalni | Glotal |
| --- | --- | --- | --- | --- | --- | --- | --- | --- | --- |
| Nazalni |  |  |  |  |  |  |  |  |  |
| Eksplozivni |  |  |  |  |  |  |  |  |
| Strujni |  |  |  |  |  |  |  |  |  |
| Afrikate |  |  |  |  |  |  |  |  |
| Laterali |  |  | 1 |  |  |  |  |  |
| Flep |  |  |  |  |  |  |  |  |  |
| Tril |  |  |  |  |  |  |  |  |  |
| Sonanti |  |  |  |  |  |  |  |  |

Vidi još
--------

* Kurdi
* Iranski jezici

Izvori
------

1. ↑  „Kurdish Language – Kurdish Academy of Language". Kurdishacademy.org. Pristupljeno 2. 12. 2011.

Spoljašnje veze
---------------

* Kurdska akademija
* Omniglot